Jelaskan Latar belakang dari Tengku Permaisuri Norashikin dalam bahasa melayu

Baginda dilahirkan di Hospital Angkatan Tentera Kem Terendak, Melaka pada 4 Jun 1971 sebagai anak ketiga daripada keluarganya. Bapanya, Abdul Rahman Baba, adalah seorang veteran tentera dan rakyat biasa. Baginda mendapat pendidikan rendah di Sekolah Rendah Jalan Raja Muda Kampung Baru, Kuala Lumpur dan pendidikan menengah di Sekolah Menengah Convent Bukit Nanas, Kuala Lumpur. Sebelum ini, baginda pernah bekerja sebagai pramugari di Malaysia Airlines sebelum menjadi penyampai berita di Radio Televisyen Malaysia (RTM) pada 1996. Baginda merupakan penyampai berita yang yang berkaliber kerana pernah memenangi anugerah Penyampai Berita TV Terbaik sebanyak dua kali, masing-masing semasa Anugerah Seri Angkasa (ASA) 2001 dan 2004. Baginda membuat penampilan terakhirnya sebagai penyampai berita pada 31 Ogos 2016, waktu petang selepas upacara akad nikah peribadi, menyampaikan slot Nasional 8. Baginda telah pun menyerahkan surat letak jawatan sejurus sebelum perkahwinannya.

Daripada perkahwinan sebelumnya dengan seorang juruterbang Etihad Airways, Mustapha Kamal Halim, baginda mempunyai dua orang anak iaitu seorang anak perempuan dan seorang anak lelaki, masing-masing bernama Nur Amanda dan Adam Salleh.